tomron87/hebrew-wikipedia-sentences-corpus huggingface dataset:
התפרצות מגפת הקורונה הביאה לשינוי גדול בלוח המרוצים המתוכנן.
בהמשך הוכרז על הקפאת פעילות האליפות עד לסיום חודש מאי, דבר שהיא לביטולם שלללל המרוצים ברומא, פריז וסיאול.
מארגני המרוץ בג'קרטה, שאמור היה להתקיים ביוני הודיעו כי המרוץ נדחה בשל חוסר היכולת להמשיך בהכנות בעקבות התפרצות הווירוס.
בחודש יוני הוחלט על קיום של שישה מרוצים בטווח של תשעה ימים.
כל המרוצים יתקימו בשטח נמל התעופה ברלין-טמפלהוף, נמל התעופה הישן של ברלין.
המרוצים יתקיימו במהלך חודש אוגוסט ובכך תסתיים העונה.
עונת 2014/2015 היא עונת הבכורה של אליפות הפורמולה אי, האליפות הבכירה למכוניות חשמליות המוכרת על ידי הפדרציה הבינלאומית לרכב (FIA).
מרוץ הבכורה התקיים ב-13 בספטמבר 2014 בבייג'ינג, סין.
במהלך העונה התקיימו 11 מרוצים ובסיומה זכה נלסון פיקה ג'וניור באליפות הנהגים.
במהלך העונה התקיימו 11 מרוצים.
לוח המרוצים הראשוני בו נכללו 10 מרוצים אושר על ידי מועצת הספורט העולמית של FIA בדצמבר 2013. במהלך חודש אפריל 2014 בוצעו בלוח מספר שינויים, ביניהם הוצאת המרוץ שתוכנן להתקיים בריו דה ז'ניירו מהסבב והעברת המרוץ בלוס אנג'לס ל-4 באפריל.
בהמשך החודש הודיעו הרשויות בלוס אנג'לס כי המרוץ יתקיים במרחק 40 ק"מ מהעיר, במסלול המבוסס על מסלול הרחוב של לונג ביץ'.
בחודש פברואר הוכרז על הוספת מרוץ במוסקבה, דבר שהעלה שוב את מספר המרוצים המתוכננים לעשרה.
כמה ימים לאחר מכן הוכרז כי מרוץ סיום העונה, שתוכנן להתקיים בלונדון יכלול 2 מרוצים, שיתקיימו בהפרש של יום.
התוצאה הנמוכה ביותר של כל נהג לא הובאה בחשבון בחישוב הנקודות הסופי.
מרוץ בו הנהג נפסל לא ניתן לביטול ונלקח בחשבון בחישוב התוצאות הסופי.
עונת 2020 היא העונה ה-71 בה התקיימה אליפות הפורמולה 1. על פי התכנון המקורי בעונה היו צפויים להתקיים 22 מרוצים, המספר הגבוה של מרוצים בעונה בתולדות האליפות.
התפרצות נגיף הקורונה הובילה לדחיית פתיחת העונה ולצמצום משמעותי במספר המרוצים.
בתחילת חודש יוני הוצג לוח מרוצים חדש שכלל שמונה מרוצים שצפויים להתקיים במהלך החודשים יולי-ספטמבר ברחבי אירופה, בהמשך גדל מספר המרוצים ל-17.
גרנד פרי מונקו בוטל ולא התקיים לראשונה מאז שנת 1954.
לואיס המילטון שבר את שיא הניצחונות של מיכאל שומאכר, עלה לראש רשימת מנצחי המרוצים בפורמולה 1 עם 95 ניצחונות וזכה באליפות בפעם השביעית.
קבוצת מרצדס זכתה באליפות היצרנים בפעם השביעית ברציפות.
קבוצת טורו רוסו שינתה את שמה ל"אלפא טאורי", כשם מותג האופנה של חברת רד בול.
קבוצת ויליאמס נמכרה על ידי פרנק וקלייר ויליאמס לחברה האחזקות האמריקאית דורליטון קפיטל, שהתחייבה לשמור על שם הקבוצה.
אסטבן אוקון שב לאליפות, לאחר שנה בה שימש כנהג מבחן בקבוצת מרצדס, כמחליפו של ניקו הולקנברג בקבוצת רנו.
ניקולאס לטיפי הצטרף לאליפות כמחליפו של רוברט קוביצה בקבוצת ויליאמס.
סרחיו פרס אובחן חיובי בבדיקת קורונה והחמיץ את צמד המרוצים בבריטניה.
במקומו התחרה ניקו הולקנברג, שבהמשך העונה החליף את לאנס סטרול בגרמניה, לאחר שזה חש ברע.
לואיס המילטון אובחן חיובי בבדיקת קורונה יומיים לאחר גרנד פרי בחריין.
ג'ורג' ראסל החליף אותו בגרנד פרי סאח'יר, בעוד ג'ק איטקן החליף את ראסל בויליאמס.
רומן גרוז'אן נפצע בתאונה בגרנד פרי בחריין והחמיץ את שני מרוצי הסיום של העונה.
פייטרו פיטיפלדי, הנהג המשלים של קבוצת האס מילא את מקומו.
לקראת העונה הוצג לוח מרוצים שכלל 22 מרוצים – מספר שיא של מרוצים בעונה אחת.
שני מרוצים חדשים תוכננו להתווסף ללוח המרוצים: גרנד פרי וייטנאם וגרנד פרי הולנד.
גרנד פרי וייטנאם הוא מרוץ הגרנד פרי הראשון שנוסף מאז רכשה ליברטי מדיה את הזכויות המסחריות לניהול האליפות.
הרמן טילקה תכנן מסלול רחוב העובר ברחבי האנוי, בירת המדינה.
גרנד פרי הולנד אמור היה לחזור לסבב התחרויות, לראשונה מאז שנת 1985 במסלול זנדוורט שעבר התאמות לצורך האליפות.
שני המרוצים לא התקיימו בסופו של דבר בשל התפרצות וירוס הקורונה.
בנוסף, גרנד פרי גרמניה הוצא מסבב התחרויות.
כחודש לפני פתיחת העונה נדחה גרנד פרי סין בעקבות התפרצות מגפת הקורונה.
בתחילת מרץ הודיעו מארגני גרנד פרי בחריין, המרוץ השני בעונה, כי המרוץ יתקיים, אך ללא נוכחות של קהל ביציעים.
קבוצות פרארי ואלפאטאורי, שמקום מושבן באיטליה, המדינה בעלת מספר הנפגעים השני מההתפרצות אחרי סין, הביעו את חששן כי אנשי הצוות שלהן לא יוכלו להגיע אל המרוצים עקב מגבלות כניסה ודרישה להסגר מצד חלק מהמדינות.
בתגובה הכריז רוס בראון, מנהל המרוצים של האליפות כי מרוצים לא יתקיימו במדינות שלא יאפשרו כניסה לצוותים הטכניים של הקבוצות.
גרנד פרי אוסטרליה תוכנן להתקיים כמתוכנן, וכל הקבוצות הגיעו למלבורן.
שלושה ימים לפני המרוץ נמצא כי עובד בצוות הטכני של קבוצת מקלארן נדבק בווירוס והקבוצה הכריזה על פרישה מהמרוץ וכניסה לבידוד.
בבוקר למחרת, מספר שעות לפני תחילת מקצה האימונים הראשון, הוחלט על ביטול המרוץ.
באותו היום הודיעה FIA כי המרוצים בבחריין ובוייאטנם נדחו, וכי העונה מתוכננת להתחיל באירופה בתחילת מאי.
בהמשך החודש הוחלט על דחיית המרוצים בהולנד, ספרד ואזרבייג'ן ועל ביטול המירוץ במונקו.
כמו כן הוחלט על השעיית השינויים בתקנות שתוכננו ל-2021. שינויים אלה יכנסו לתוקף בעונת 2022.
ב-2 ביוני הוצג לוח מרוצים חדש, הכולל שמונה מרוצים שצפויים להתקיים באירופה בחודשים יולי-ספטמבר, כאשר מרוצים נוספים צפויים היו להתווסף בהמשך.
על מנת לאפשר קיום מספר גדול ככל האפשר של מרוצים, הוחלט על קיום מרוץ כפול באוסטריה ובריטניה.
הוחלט לקיים את המרוצים ללא קהל ביציעים ותוך הגבלה של מספר המקסימלי של אנשי הצוות מכל קבוצה.
ה-FIA הודיע כי הוא בוחן חלופות שונות, ביניהם קיום מרוצים במסלולים בהם לא התקיימו מרוצי פורמולה 1 בעבר ושימוש בתצורות מסלול שונות במסלולים קיימים.
ב-10 ביולי הוחזר ללוח הגרנד פרי הרוסי בסוצ'י ונוסף גרנד פרי טוסקנה שייערך במסלול מוג'לו שבאיטליה.
זו הפעם הראשונה בה יערך מרוץ פורמולה 1 במסלול מוג'לו.
בהמשך יולי נוספו ללוח מרוצים בנורבוגרינג (לראשונה מאז 2013), אימולה (לראשונה מאז עונת 2006), ופורטימאו בפורטוגל (לראשונה בסבב, והגרנד פרי הראשון בפורטוגל מאז 1996).
המירוץ באימולה מתוכנן להיערך במשך יומיים בלבד, עם מקצה אימון יחיד (בניגוד לשלושה מקצי אימון בדרך כלל).
בחודש אוגוסט פורסמו ארבעת המרוצים האחרונים לעונה: גרנד פרי טורקיה (לראשונה מאז 2011), מרוץ כפול בבחריין וגרנד פרי אבו דאבי.
בכך הושלם לוח המרוצים הסופי לעונה שתכלול 17 מרוצים.
מרוצים שנכללו בתוכנית העונה המקורית
נהגים שייקחו חלק באימונים החופשיים יוכלו לצבור נקודות נוספות לרישיון-על.
כל נהג שישלים 100 ק"מ יזכה בנקודה נוספת, בתנאי שלא יעבור על כללי הנהיגה.
מקסימום הנקודות הניתנות לצבירה באימונים חופשיים הוא 10 נקודות.
עונת 2020 בפורמולה 2 הייתה העונה הרביעית בה התקיימה אליפות הפורמולה 2 המאורגנת על ידי הפדרציה הבינלאומית לרכב (FIA).
בעונה נעשה מעבר לשימוש בצמיגים בקוטר 18 אינץ' במקום קוטר 13 אינץ'.
השינוי נועד לאפשר לחברת פירלי, יצרנית הצמיגים לאליפות הפורמולה 1 לאסוף נתונים על הצמיגים לפני מעבר לשימוש בצמיגים בקוטר זה באליפות הבכירה החל מעונת 2021.
התפרצות וירוס הקורונה הביאה לדחייה של פתיחת העונה ושינוי בלוח המרוצים המתוכנן.
בתחילת חודש יוני הוצג לוח מרוצים חדש הכולל שמונה סבבי מרוצים שצפויים להתקיים במהלך החודשים יולי-ספטמבר.
בהמשך נוספו עוד ארבעה סבבי מרוצים, כך שבסיכומו של דבר, התחרו הנהגים ב-24 מרוצים.
מיק שומאכר זכה באליפות הנהגים.
קבוצתו, Prema, זכתה באליפות הקבוצתית.
קבוצת הייטק גרנד פרי הצטרפה לאליפות כקבוצה ה-11.
תוכנית המרוצים לעונה כללה 12 סבבים של מרוצים, שאמורים היו להתחיל בחודש מרץ.
מגפת הקורונה הובילה לדחיית פתיחת העונה ולביטול מספר מרוצים שתוכננו.
ב-2 ביוני הוצג לוח מרוצים חדש, שכלל שמונה מרוצים, בהמשך נוספו ארבעה מרוצים נוספים.
עונת 2021 היא העונה ה-72 של אליפות הפורמולה 1. לוח המרוצים שפורסם בתחילת העונה הכיל 23 מרוצים, מספר שיא של מרוצים לעונה אחת.
מגפת הקורונה המשיכה להשפיע על לוח המרוצים והובילה לביטול של מספר מרוצים, שחלקם הוחלפו במרוצים אחרים (גרנד פרי טורקיה, גרנד פרי קטר).
עד לסיום העונה התקיימו 22 מרוצים.
שתי קבוצות מיתגו את עצמן מחדש: רנו שינתה את שמה לאלפין ורייסינג פוינט שינתה את שמה לאסטון מרטין.
פרננדו אלונסו, שזכה בעבר פעמיים באליפות הנהגים, שב לאליפות לאחר שלא התחרה בה במשך 2 עונות.
הקרב על אליפות הנהגים ואליפות היצרנים הוכרע רק בגרנד פרי אבו דאבי, מרוץ סיום העונה.
מקס ורסטאפן ולואיס המילטון הגיעו למרוץ עם שוויון בנקודות.
ורסטאפן זינק מהפול פוזישן, אך איבד כבר בהקפה הראשונה את ההובלה לטובת המילטון.
מכונית בטיחות שהוזנקה למסלול חמש הקפות לסיום איפשרה לצדדים לצמצם את הפער.
הדגל הירוק הונף כשנותרה עוד הקפה אחת לסיום המרוץ.
ורסטאפן, שהספיק להחליף את הצמיגים לחדשים, הצליח לעקוף את המילטון וזכה באליפות.
קבוצת רייסינג פוינט שינתה את שמה לאסטון מרטין.
קבוצת רנו שינתה את שמה לאלפין.
קבוצת פרארי הודיעה כי לא תחדש את חוזהו של סבסטיאן פטל בסיום עונת 2020. במקומו הוחתם קרלוס סאינס, נהגה של קבוצת מקלארן.
דניאל ריקארדו עזב את קבוצת רנו אחרי שתי עונות וחתם במקלארן במקומו של סאינס.
פטל חתם בקבוצת אסטון מרטין במקומו של סרחיו פרס פרס חתם בקבוצת רד בול במקומו של אלכס אלבון.
פרננדו אלונסו חתם בקבוצת רנו (ששינתה את שמה לאלפין) במקומו של ריקארדו, אחרי שנתיים של היעדרות מהאליפות.
אלונסו זכה בעבר עם רנו פעמיים באליפות הנהגים.
יוקי צונודה, שסיים במקום השלישי את אליפות הפורמולה 2, הוחתם בקבוצת אלפאטאורי, לצידו של פייר גאסלי שהוחתם לעונה נוספת.
קבוצת האס החליפה את צמד הנהגים רומן גרוז'אן וקווין מגנוסן והחתימה במקומם את ניקיטה מזפין ומיק שומאכר שזכה באליפות הפורמולה 2 בעונה הקודמת.
בעקבות הרחקתה של רוסיה מאליפויות עולם בשל שימוש נרחב בחומרים אסורים באולימפיאדת החורף בשנת 2014 נאסר על ניקיטה מזפין להתחרות באליפות תחת דגל רוסיה.
במקום זאת התחרה כספורטאי עצמאי תחת דגל פדרציית הרכב הרוסית.
לוח המרוצים הוצג לראשונה בנובמבר ואושר סופית ב-17 בדצמבר 2020. על פי התכנון המקורי תוכננו להתקיים 23 מרוצים, מספר שיא לעונה.
מגפת הקורונה השפיעה על לוח המרוצים והובילה לביטול ושינוי מספר מרוצים במהלך העונה.
גרנד פרי וייטנאם תוכנן להיות המרוץ השלישי, אך בוטל לאחר השעייתו של אחד המארגנים עקב קבלת שוחד.
במקומו נוסף ללוח המרוצים גרנד פרי פורטוגל.
גרנד פרי ערב הסעודית נוסף ללוח המרוצים כמרוץ לילה שתוכנן להתקיים במסלול רחוב בג'דה.
גרנד פרי הולנד חזר ללוח המרוצים לראשונה מאז עונת 1985. המרוץ התקיים במסלול זנטפורט, שעבר שיפוץ מקיף לקראת המרוץ.
במקור המרוץ תוכנן לשוב ללוח המרוצים בעונה שעברה, אך האירוע נדחה בעקבות מגפת הקורונה.
במהלך חודש אפריל בוטל גרנד פרי קנדה ובמקומו הוכרז על קיום גרנד פרי טורקיה במהלך חודש מאי בעקבות חשש לקורונה בטורקיה, בוטל המרוץ בטורקיה.
גרנד פרי צרפת הוקדם בשבוע, בתאריך המקורי של המרוץ בצרפת יתקיים גרנד פרי שטיריה במסלול רד בול רינג, כשבוע לפני גרנד פרי אוסטריה שצפוי להתקיים כמתוכנן.
בתחילת חודש יוני יצאה הודעה על ביטול גרנד פרי סינגפור ובהמשך אותו החודש הוכרז גרנד פרי טורקיה כמחליפו.
גרנד פרי אוסטרליה תוכנן בתחילה ל-21 במרץ כמירוץ הראשון בעונה, אולם נדחה ל-21 בנובמבר עקב מגפת הקורונה באוסטרליה.
במהלך חודש יולי בוטל גרנד פרי אוסטרליה באופן סופי עקב התפרצות מחודשת של נגיף הקורונה במדינה.
גרנד פרי יפן בוטל במהלך חודש אוגוסט, בשל התפרצות מחודשת של הקורונה במדינה.
בסוף חודש ספטמבר הוכרז על הצטרפותו של גרנד פרי קטר כמרוץ ה-20 בעונה.
המרוץ צפוי להצטרף לסבב באופן קבוע החל מעונת 2023.
בעונה זאת היו אמורים להיכנס לתוקפן שינויים משמעותיים במבנה המכוניות, המנועים והצמיגים.
בעקבות השפעת מגפת הקורונה הוחלט לדחות את השינויים לעונת 2022.
החל מהעונה נכנסה לתוקף תקרת תקציב לכל קבוצה.
על פי התקנות הראשוניות תקרת התקציב עמדה על 175 מיליון דולר לעונה.
בעקבות השפעות מגפת הקורונה צומצמה התקרה ל-145 מיליון דולר לשנה.
הסכום אמור להמשיך ולהצטמצם בעונות הקורובת בהדררגה.
מגבלת התקציב נקבעה בהתאם ללוח מרוצים הכולל 21 מרוצים בעונה.
כל מרוץ נוסף מעבר למספר זה מאפשר הגדלה התקרה במיליון דולר נוספים, וההפך, כל מרוץ שירד מתחת ל-21 מרוצים יוריד את תקרת התקציב במיליון דולר.
תקרת התקציב לא כוללת את הוצאות השיווק, משכורות הנהגים ומשכורת שלושת המנהלים הבכירים בקבוצה.
במהלך העונה שולבו בלוח המרוצים מרוצי ספרינט.
מרוץ ספרינט נערך לאורך של 100 ק"מ, במהלכם אין חובה לעצירה להחלפת צמיגים.
הוחלט לקיים שלושה מרוצים על מנת לבחון את הפורמט, והאם יהיה מוצלח - ייתכן ויורחב בעונות הבאות.
בסוף שבוע בו מתקיים מרוץ ספרינט משתנה סדר האירועים: ביום שישי יתקיים אימון ראשון כרגיל.
במקום מקצה האימון השני יתקיים מקצה דירוג שיקבע את סדר הזינוק למרוץ הספרינט.
מרוץ הספרינט יתקיים במקום מקצה הדירוג - המקום בו יסיימו הנהגים את מרוץ הספרינט יהיה המיקום שלהם בזינוק למרוץ ביום ראשון.
שלושת הנהגים הראשונים במרוץ הספרינט יקבלו נקודות על פי הסדר הבא: 3 נקודות למנצח, 2 נקודות למקום השני ונקודה אחת לנהג שיסיים במקום השלישי.
בעונה הוחלט כי הוספת נקודת הבונוס לנהג שיקבע את ההקפה המהירה בכל מרוץ, תהיה בתנאי שיסיים את המירוץ בין עשרת הנהגים המהירים ביותר.
עונת 2020/2021 היא העונה השביעית של אליפות הפורמולה אי והעונה הראשונה שזכתה להכרה כאליפות עולם על ידי הפדרציה הבינלאומית לרכב (FIA) כדרגה הגבוהה ביותר בקטגוריית מרוצי המכוניות חשמליות.
ניק דה פריס, נהגה של קבוצת מרצדס EQ, זכה באליפות הנהגים.
ג'רום ד'אמברוזיו שהתחרה בכל שש העונות הראשונות של האליפות הודיע על פרישה מתחרויות ועבר לתפקיד ניהולי בקבוצת ונטורי.
את מקומו של ד'אמברוזיו בקבוצת מהינדרה תפס אלכסנדר סימס שעזב את קבוצת ב.מ.וו-אנדרטי והוחלף על ידי ג'ייק דניס.
סאם בירד עזב את קבוצת וירג'ין ועבר לקבוצת יגואר.
ניק קסידי הצטרף במקומו לקבוצת וירג'ין.
פסקל ורליין הצטרף לקבוצת פורשה במקומו של ניל יאני.
לוח המרוצים הראשוני לעונה הוצג ביוני 2020. באוקטובר פורסם לוח מעודכן יותר.
המרוצים בסאן-יה ובמקסיקו סיטי בוטלו בשל מגפת הקורונה.
פתיחת העונה נדחת מחודש נובמבר 2020 לינואר 2021 ולאחר מכן לחודש פברואר.
מרוץ הפתיחה יתקיים בריאד, בירת ערב הסעודית ב-26 בפברואר.
שאר מרוצים העונה טרם אושרו סופית.
עונת 2020 בפורמולה 2 היא העונה החמישית בה התקיימה אליפות הפורמולה 2 המאורגנת על ידי הפדרציה הבינלאומית לרכב (FIA).
אירועי האליפות התנהלו במקביל לאירועים נבחרים של הקטגוריה הבכירה.
בעונה זאת שונה פורמט המרוצים: מספר הסבבים צומצם לשמונה, אך בכל סבב מתקיימים שלושה מרוצים, במקום שניים, כפי שהיה בעונות הקודמות.
מבנה סוף השבוע של מרוצים שונה לקראת העונה.
בכל סוף שבוע יתקיימו שלושה מרוצים במקום שניים.
בשבת יתקיימו שני מרוצי ספרינט וביום ראשון יתקיים המרוץ המלא, בו קיימת חובה מנדטורית לעצירה אחת לפחות בפיט סטופ.
מקצי דירוג שיערכו ביום שישי יקבעו את סדר הזינוק למרוץ הספרינט הראשון ולמרוץ המלא.
סדר הזינוק למרות הספרינט השני יקבע בהתאם לתוצאות המרוץ הראשון, כאשר עשרת הנהגים הראשונים יוזנקו בסדר הפוך (המנצח יזנק מהמקום העשירי, מי שסיים שני יזנק תשיעי וכו').
עונת 2022 היא העונה ה-73 של אליפות הפורמולה 1. בעונה נכנסו לתוקפן תקנות רבות הנוגעות למבנה הרכב והמנוע.
התקנות היו אמורות להיכנס לתוקפן כבר בשנת 2021, אך נדחו בשל מגפת הקורונה.
מקס ורסטאפן קבע שיא ניצחונות של נהג בעונה (15) וזכה באליפות הנהגים בפעם השנייה הרציפות.
רד בול זכתה באליפות היצרנים לראשונה מאז עונת 2013.
גרנד פרי רוסיה, שתוכנן להתקיים בספטמבר, הוצא מלוח המרוצים לפני תחילת העונה בשל הפלישה הרוסית לאוקראינה.
הונדה, ספקית המנועים של קבוצות רד בול ואלפאטאורי, הודיעה באוקטובר 2020 על כוונתה לסיים את פעילותה בסיום עונת 2021. רד בול רכשה מהונדה את הידע והטכנולוגיה לייצור המנועים בעצמה.
לשם כך הקימה החברה מחלקה חדשה בשם "רד בול מנועים" (RBPT).
ההחלטה הגיעה לאחר שהקבוצה שכנעה את שאר תשע הקבוצות באליפות להקפיא את הפיתוחים במנועי המכוניות עד לשנת 2025, תוך איום שאם ההקפאה לא תאושר רד בול תפרוש מהאליפות.
קימי רייקונן הודיע על פרישה אחרי 19 עונות בהן התחרה באליפות.
ולטרי בוטאס הוחתם כמחליפו של רייקונן באלפא רומיאו.
ג'ורג' ראסל עזב את קבוצת ויליאמס לטובת קבוצת מרצדס.
לאחר עונה בה לא התחרה באליפות, שב אלכס אלבון כמחליפו של ראסל בויליאמס.
אלפא רומיאו החתימה את גואניו ז'ו כנהג השני במקומו של אנטוניו ג'יובינאצי שעזב את האליפות.
ז'ו הוא הנהג הסיני הראשון שיתחרה באליפות.
מקס ורסטאפן, שזכה באליפות בעונה הקודמת, בחר להתחרות השנה עם הספרה 1, במקום 33.
בעקבות הרחקתה של רוסיה מאליפויות עולם בשל שימוש נרחב בחומרים אסורים באולימפיאדת החורף בשנת 2004 נאסר על ניקיטה מזפין להתחרות באליפות תחת דגל רוסיה.
במקום זאת נרשם כספורטאי עצמאי תחת דגל פדרציית הרכב הרוסית.
בעקבות הפלישה הרוסית לאוקראינה נאסר על מתחרים רוסים להתחרות תחת כל דגל רשמי של המדינה והוא נרשם תחת כמתחרה תחת דגל FIA.
בהמשך הודיעה הקבוצה כי בעקבות האירועים החליטה הקבוצה לבטל את חוזה החסות עם חברת אורלקלי הרוסית ואת החוזה של ניקיטה מזפין, ששוחרר מהקבוצה.
את מקומו של מזפין תפס קווין מגנוסן, ששב לקבוצה לאחר שעזב אותה בתום עונת 2020.
סבסטיאן פטל, נהגה של קבוצת אסטון מרטין, אובחן כחולה קורונה מספר ימים לפני פתיחת העונה והחמיץ את מרוץ פתיחת העונה בבחריין.
ניקו הולקנברג, הנהג המשלים בקבוצה, מילא את מקומו.
פטל לא קיבל תשובה שלילית בבדיקות גם בשבוע שלאחר מכן והולקנברג מילא את מקומו גם בערב הסעודית.
אלכס אלבון חש ברע במהלך האימונים המקדימים לקראת גרנד פרי איטליה ונאלץ לעבור ניתוח להוצאת התוספתן.
לוח המרוצים המקורי כלל מספר שיא של 23 מרוצים.
גרנד פרי רוסיה, שתוכנן להתקיים בספטמבר הושעה מלוח המרוצים בשל הפלישה הרוסית לאוקראינה לאחר שנבחנו מספר חלופות הוחלט שלא לקיים מרוץ במקומו ומספר המרוצים צומצם ל-22.
גרנד פרי מיאמי נוסף ללוח המרוצים והתקיים בפעם הראשונה במסלול מיאמי אינטרנשיונל אוטודרום, שנבנה לצורך התחרות במיאמי גארדנס.
קוטר הצמיגים במכוניות יגדל מ-13 אינץ' ל-18 אינץ'.
הצמיגים החדשים הוצגו לראשונה בעונת 2020 באליפות הפורמולה 2. על פי התכנון המקורי השימוש בשמיכות האלקטרוניות לחימום הצמיגים היה אמור להיאסר לחלוטין.
בשל התנגדות של יצרנית הצמיגים פירלי הוחלט להמשיך את השימוש בשמיכות, אך להפוך אותן לרכיב סטנדרטי ואחיד לכל הקבוצות.
בנוסף, בוטלה התקנה שחייבה את הנהגים שהגיעו למקצה הדירוג השלישי (Q3) לזנק למרוץ עם אותה תרכובת צמיגים בהם השתמשו במקצה השני (Q2).
כל נהג חופשי לבחור את הצמיגים בהתאם לאסטרטגיה של הקבוצה.
מארגני האליפות שאפו להרחיב את פורמט מרוצי הספרינט, שהחל לראשונה בעונה הקודמת, ולהרחיב אותו לשישה מרוצים בעונה זאת.
בעקבות התנגדות בעלי הקבוצות, בשל מגבלות של תקרת התקציב השנתית, הובילו לכך שגם בעונה זאת יתקיימו שלושה מרוצי ספרינט.
מרוצי הספרינט משמשים כמקצה הדירוג לקראת המרוץ.
שיטת הניקוד במרוצי הספרינט הורחבה, כך ששמונת הנהגים הראשונים יזכו בנקודות: 8 נקודות לנהג המנצח, 7 נקודות למקום השני וכך הלאה בסדר יורד.
שיטת הניקוד שונתה בהשוואה לעונה הקודמת - במרוצי הספרינט הוענקו נקודות לשמונת הנהגים הראשונים ולא רק לשלושת הנהגים, כפי שהיה בעבר.
עונת 2022 בפורמולה 2 היא העונה השישית בה התקיימה אליפות הפורמולה 2 המאורגנת על ידי הפדרציה הבינלאומית לרכב (FIA).
בעונה התקיימו 14 סבבים, בכל אחד מהם התקיים מרוץ בפורמט ספרינט ומרוץ בפורמט מלא.
קבוצת MP Motorsport זכתה באליפות הקבוצתית.
הפלישה הרוסית לאוקראינה שאירעה במהלך חודש פברואר הובילה להשעייתה של רוסיה מפעילות בענפי הספורט המוטורי.
הדבר הוביל לביטול גרנד פרי רוסיה ותחרויות הפורמולה 2 הנלוות.
במקומו של המרוץ נוסף ללוח צמד מרוצים בצרפת.
הנקודות ניתנות לעשרת הנהגים המהירים במרוץ המלא ולשמונת הנהגים המהירים במרוץ הספרינט.
שתי נקודות נוספות ניתנות לנהג המזנק מהפול פוזישן במרוץ המלא.
נקודה נוספת מוענקות לנהג שקובע את זמן ההקפה המהירה בכל אחד משני המרוצים, בתנאי שסיים באחד מעשרת המקומות הראשונים.
עונת 2023 היא העונה ה-74 של אליפות הפורמולה 1. בעונה תוכננו להתקיים מספר שיא של 24 מרוצים.
גרנד פרי סין נכלל בתוכנית המרוצים המקורית של העונה, אך בוטל בשל מגבלות הקורונה במדינה.
גרנד פרי אמיליה-רומאניה בוטל בשל גשמים עזים שגרמו להצפות באזור.
קבוצת רד בול הייתה דומיננטית וניצחה בכל המרוצים בעונה, למעט אחד.
מקס ורסטאפן קבע שיא חדש של 19 ניצחונות בעונה.
ניצחון בגרנד פרי יפן הבטיח זכייה באליפות היצרנים, כשנותרו עוד שישה מרוצים לסיום העונה.
בגרנד פרי קטר, המרוץ הבא בעונה, סיים ורסטאפן במקום השני במרוץ הספרינט והבטיח זכייה שלישית ברציפות באליפות הנהגים.
סבסטיאן פטל הכריז על פרישה מהאליפות בסיום עונת 2022. שלושה ימים לאחר ההודעה החתימה קבוצת אסטון מרטין את פרננדו אלונסו כמחליפו של פטל.
קבוצת אלפין הכריזה על אוסקר פיאסטרי, נהג האקדמיה של הקבוצה ואלוף הפורמולה 2 בעונת 2021, כמחליפו של אלונסו.
לאחר קבלת ההכרעה הודיעה מקלארן על החתמתו של פיאסטרי כנהג הקבוצה לקראת העונה.
לדניאל ריקארדו היה חוזה בקבוצת מקלארן גם לעונה הנוכחית.
למרות זאת הודיעה הקבוצה באוגוסט 2022 שריקארדו לא ימשיך בקבוצה ויסיים את חוזהו בתום עונת 2022. לאחר שנותר ללא קבוצה חזר ריקארדו לקבוצת רד בול כנהג שלישי.
פייר גאסלי עבר להתחרות בקבוצת אלפין כמחליפו של אלונסו.
ניק דה פריס החליף את גאסלי בקבוצת אלפאטאורי.
לאחר עשרה מרוצים בהם לא הצליח לצבור נקודות החליטה הנהלת רד בול להחליף את ניק דה פריס ואת מקומו תפס דניאל ריקארדו, ששימש כנהג משלים בקבוצה.
במהלך האימון השני שקדם לגרנד פרי הולנד שבר ריקארדו את ידו.
את מקומו במרוץ תפס ליאם לוסון, ששימש כנהג משלים של קבוצת רד בול.
קבוצת האס החליטה שלא להאריך את חוזהו של מיק שומאכר אחרי שתי עונות בקבוצה.
במקומו של שומאכר הוחתם ניקו הולקנברג, ששימש כנהג מחליף בקבוצת אסטון מרטין.
לוגאן סרג'נט, שדורג רביעי באליפות הפורמולה 2 בעונה הקודמת, חתם בקבוצת ויליאמס במקומו של ניקולאס לטיפי, ובכך הפך לרוקי השלישי שפותח את העונה, לצד פיאסטרי ודה פריס.
לוח המרוצים הראשוני לעונה פורסם ב-20 בספטמבר וכלל 24 מרוצים.
מספר מרוצי הספרינט גדל משלושה מרוצים בעונות הקודמות לשישה מרוצים בעונה הנוכחית.
גרנד פרי סין היה צפוי לחזור ללוח המרוצים לאחר שלא התקיים במשך שלוש שנים בשל מגפת הקורונה ונקבע כמרוץ הרביעי בעונה.
המשך המגבלות בסין הובילו להכרזה על ביטול המרוץ בחודש דצמבר.
מספר מסלולים נבחנו כאפשרות במקומו של המרוץ, וגם החזרתו של הגרנד פרי נשקלה לאחר שסין אימצה מדיניות קורונה מקלה בתחילת שנת 2023. במהלך חודש ינואר פורסם לוח המרוצים הסופי, שכלל רק 23 מרוצים, ללא החלפה של המרוץ הסיני.
גרנד פרי קטר צפוי לחזור ללוח המרוצים לאחר הפסקה של שנה.
גרנד פרי לאס וגאס הצטרף ללוח המרוצים.
המרוץ צפוי להתקיים במסלול רחוב באזור הסטריפ של לאס וגאס.
בניגוד לשאר המרוצים בעונה, הגרנד פרי בלאס וגאס יתקיים בשבת ולא ביום ראשון.
החוזה עם גרנד פרי צרפת הסתיים בסיום העונה שעברה ולא חודש לקראת העונה הנוכחית.
גרנד פרי אמיליה-רומאניה אמור היה להיות המרוץ השישי בעונה ותוכנן להתקיים ב-21 במאי.
בניגוד לשנים קודמות לקראת עונת 2023 הצטמצמו ימי המבחן - במקום שתי תקופות של ימי מבחן בברצלונה ובבחריין, התקיימו רק שלושה ימים בבחריין.
המבחנים נערכו כשבוע לפני פתיחת העונה באותו המסלול בו נערך מרוץ פתיחת העונה.
לאנס סטרול החמיץ את ימי המבחן לאחר שנפצע בתאונת רכיבה על אופניים.
פליפה דרוגוביץ', הנהג המשלים של קבוצת אסטון מרטין מילא את מקומו של סטרול.
במהלך העונה נקבעו שישה מרוצי ספרינט.
לקראת גרנד פרי אזרבייג'ן, מרוץ הספרינט הראשון של העונה, הוחלט על שינוי המבנה של סוף השבוע בו מתקיים מרוץ ספרינט.
ביום שישי מתקיים אימון חופשי ראשון, כרגיל.
במקום האימון השני מתקיים מקצה דירוג, הקובע את סדר הזינוק למרוץ ביום ראשון.
בשבת מתקיים מקצה דירוג במתכונת מקוצרת (Q1-12 דקות, Q2- 10 דקות, Q3-8 דקות), שקובע את סדר הדירוג למרוץ הספרינט.
המרוץ עצמו מתקיים בשבת אחר הצהריים.
ביום ראשון מתקיים מרוץ רגיל, בהתאם לסדר הזינוק שנקבע ביום שישי.
שיטת הניקוד זהה לשיטה שהונהגה בעונה הקודמת - במרוצי הספרינט יוענקו נקודות לשמונת הנהגים הראשונים ולא רק לשלושת הנהגים, כפי שהיה בעונת 2021.
במהלך העונה הגיעו למסלולים 6,150,570 צופים, שלקחו חלק בשלושת הימים של אירועי הגרנד פרי (כל יום נספר בנפרד).
בארבעה מרוצים שונים חצה מספר המשתתפים את רף ה-400 אלף איש.
בגרנד פרי בריטניה השתתפו 480,000 צופים, מספר שיא באליפות לאירוע בודד.
שידור המרוצים בארצות הברית הגיע לממוצע של 1.11 מיליון צופים בכל מרוץ.
ירידה לעומת העונה הקודמת בה עמד הממוצע על 1.21 מיליון צופים במרוץ.
גרנד פרי מיאמי (1.96 מיליון צופים), גרנד פרי מונקו (1.79 מיליון) וגרנד פרי קנדה (1.76) הם שלושה מתוך ארבעה המרוצים הנצפים ביותר בשידור חי בארצות הברית.
רק מרוץ הבכורה של גרנד פרי מיאמי (2.6 מיליון צופים) זכה למספר צופים גבוה יותר.
עונת 2021/2022 היא העונה השמינית של אליפות הפורמולה אי והעונה השנייה שזכתה להכרה כאליפות עולם על ידי הפדרציה הבינלאומית לרכב (FIA) כדרגה הגבוהה ביותר בקטגוריית מרוצי המכוניות חשמליות.
סטופל ונדורן, נהגה של קבוצת מרצדס EQ, זכה באליפות הנהגים.
דאמס ניסאן IM03 22 מקסימליאן גונטר 1-16 23 סבסטיאן בואמי 1-16 אנדרטי אוטוספורט ב.מ.וו i FE.21 27 ג'ייק דניס 1-16 28 אוליבר אסקוו 1-16 מהינדרה רייסינגמהינדרה M8אלקטרו 29 אלכסנדר סימס 1-16 30 אוליבר רולנד 1-16 פורשה פורשה 99X 36 אנדרה לוטרר 1-16 94 פסקל ורליין 1-16
אאודי עזבה את האליפות כיצרנית בסיום העונה הקודמת, אך נשארה כספקית המנועים של קבוצת אנוויז'ן
ב.מ.וו עזבה אל האליפות כיצרנית בסיום העונה הקודמת, אך נשארה כספקית המנועים של קבוצת אנדרטי אוטוספורט.
קבוצת וירג'ין אנוויז'ן שינתה את שמה לאנוויז'ן, לאחר שהחברה השלימה את רכישת כל הקבוצה.
קבוצת יגואר שינתה את שמה ליגואר TCS לאחר שחתמה על הסכם חסות עם חברת "טאטא שירותי ייעוץ" (Tata Consultancy Services).
עונת 2023 בפורמולה 2 היא העונה השביעית של אליפות הפורמולה 2 המאורגנת על ידי הפדרציה הבינלאומית לרכב (FIA).
גרנד פרי אמיליה-רומאניה אמור היה להיות המרוץ השישי בעונת הפורמולה 1 והחמישי בעונת הפורמולה 2 ותוכנן להתקיים ב-21 במאי.
עונת 2022/2023 היא העונה התשיעית של אליפות הפורמולה אי והעונה השלישית מאז שזכתה להכרה כאליפות עולם על ידי הפדרציה הבינלאומית לרכב (FIA) כדרגה הגבוהה ביותר בקטגוריית מרוצי המכוניות חשמליות.
בעונה זאת נכנסו לשימוש מכוניות מהדור השלישי (Gen3).
קבוצת מרצדס, שזכתה באליפות בעונה הקודמת עזבה את האליפות בסיומה.
במקומה הצטרפה לאליפות קבוצת מקלארן.
ג'ייק דניס מקבוצת אנדרטי זכה באליפות הנהגים.
קבוצת אנוויז'ן רייסינג זכתה באליפות היצרנים.
עונת 2024 הייתה העונה ה-75 של אליפות הפורמולה 1. האליפות מוכרת על ידי הפדרציה הבינלאומית לרכב (FIA), הגוף המפקח על ספורט מוטורי בינלאומי, כתחרות בקטגוריה הגבוהה ביותר למכוניות מרוץ חד-מושביות.
במסגרת האליפות, נהגים וקבוצות מתחרים על התארים אלוף הנהגים ואלוף היצרנים העולמי, בהתאמה.
בעונה זו התקיימו מספר שיא של עשרים וארבעה מרוצים ברחבי העולם.
האליפות החלה במרץ ותסתיים בדצמבר.
לקראת פתיחת העונה, שתי קבוצות שינו את שמן הקודם: אלפאטאורי מותגה מחדש כ-ויזה קאש אפ ר.ב.
ואלפא רומיאו מותגה מחדש כ-קיק סאובר.
מקס ורסטאפן זכה באליפות הנהגים בפעם הרביעית ברציפות, לאחר מאבק עם לנדו נוריס.
קבוצת מקלארן זכתה באליפות היצרנים, לראשונה מאז עונת 1998.
קבוצת סאובר סיימה את שיתוף הפעולה שלה עם אלפא רומיאו.
קבוצת אלפאטאורי הכריזה ביוני 2023 על כוונתה לשנות את שמה בסיום העונה.
בינואר 2024 נרשמה הקבוצה תחת השם "רייסינג בולס" והוכרז שבעונה הנוכחית תתחרה תחת השם "ויזה קאשאפ ר.ב." על שם נותני החסות הגדולים של הקבוצה.
קרלוס סאינס נאלץ לפרוש במהלך סוף השבוע של גרנד פרי ערב הסעודית לאחר שנאלץ לעבור ניתוח להוצאת התוספתן.
אוליבר ברמן, הנהג המשלים של קבוצת פרארי ומתחרה בפורמולה 2, החליף את סאינס.
ברמן, במרוץ הבכורה שלו באליפות, סיים במקום השביעי.
בגרנד פרי אזרבייג'ן קיבל ברמן שוב הזדמנות, הפעם כמחליפו של קווין מגנוסן בקבוצת האס שנפסל מהמרוץ לאחר שצבר 12 נקודות ענישה.
אלכסנדר אלבון ריסק את המכונית שלו בתאונה במהלך האימון הראשון לקראת גרנד פרי אוסטרליה.
מכיוון שלויליאמס לא הייתה שילדה חלופית הוחלט בקבוצה שאלבון יקבל את המכונית של לוגאן סרג'נט, שלא התחרה במרוץ.
לוגאן סרג'נט, נהגה של קבוצת ויליאמס, לא הצליח לצבור נקודות בחלק הראשון של העונה.
אחרי 15 מרוצים הוחלט להחליפו באופן מיידי.
את מקומו עד לסיום העונה קיבל פרנקו קולפינטו, נהג האקדמיה של הקבוצה, שהתחרה באליפות הפורמולה 2.
בחודש ספטמבר, כשנותרו עוד 6 מרוצים לסיום העונה, הודיעה קבוצת ויזה קאשאפ ר.ב.
על עזיבתו המיידית של דניאל ריקארדו.
את מקומו, עד לסיום העונה, קיבל ליאם לוסון.
קבוצת אלפין שחררה את אסטבן אוקון מהשתתפות במרוץ סיום העונה, על מנת לאפשר לו להשתתף במבחני סיום העונה עם קבוצת האס.
ג'ק דוהאן, שהוחתם בקבוצה לקראת העונה הבאה, החליף את אוקון
לוח המרוצים הראשוני לעונה פורסם ב-5 ביולי 2023 וכלל 24 מרוצים.
גרנד פרי סין שב ללוח המרוצים לראשונה מאז עונת 2019 לאחר שהתבטל בשל מגפת הקורונה.
בשל סמיכות לפתיחת חודש הרמדאן גרנד פרי ערב הסעודית, המרוץ השני בעונה, הוקדם ליום שבת במקום יום ראשון.
תנאי מזג אוויר חמים במיוחד גרמו להתחממות של תא הנהג במהלך גרנד פרי קטר בעונה הקודמת, דבר שגרם לנהגים רבים להגיע לסף התייבשות לאחר המרוץ ולהזדקקות לבדיקות במרכז הרפואי.
בתגובה הורשו הקבוצות להתקין ברכבים מערכת קירור לאזור תא הנהג.
כיסויי גלגלים שמטרתם להפחית רסס בתנאי מזג אוויר גשומים ייבחנו במהלך העונה.
הקבוצות לא יורשו להתחיל בעבודות מנהרת רוח לקראת עונת 2026, שתראה שינויים כלליים בתקנות הטכניות, לפני ה-1 בינואר 2025. עם זאת, קבוצות עדיין עשויות לבצע עבודות מחקר ופיתוח ראשוניות אחרות שאינן מכוסות על ידי הגבלות אלו.
מבנה סופי השבוע בהם מתקיימים מרוצי הספרינט שונה, במטרה להביא להפרדה של אירועי הספרינט ממרוץ הגרנד פרי.
סוף השבוע מתחיל כעת באימון בודד, ולאחריו מתקיים מקצה דירוג לקראת מרוץ הספרינט.
מרוץ הספרינט מתקיים כאירוע הראשון בשבת.
לאחר המרוץ מתקיים מקצה דירוג למרוץ עצמו, שיתקיים ביום ראשון.
החל מהעונה נהגים יוכלו להפעיל את מערכת ה-DRS הקפה אחת אחרי הזינוק, אחרי עזיבה של מכונית בטיחות או אחרי הזנקה מחודשת בשל דגל אדום.
בעונות הקודמות נדרשו הנהגים להמתין שתי הקפות בטרם יכלו להפעיל את המערכת.
מספר המנועים המותרים לשימוש בעונה לכל נהג עלה משלושה לארבעה מנועים.
השינוי יחול גם בעונת 2025.
העונש על השגת יתרון באמצעות עקיפה מחוץ לגבולות המסלול הוגדל מ-5 שניות ל-10 שניות לאחר שנמצא שעונש של 5 שניות אינו יעיל משום שהיתרון שמושג באמצעות העקיפה גדול מהענישה.
בגרנד פרי מיאמי נקבע שיא צפייה חדש בארצות הברית: 3.1 מיליון צופים ראו בשידור חי ברשת ABC את ניצחון הבכורה של לנדו נוריס במרוץ F1.
עונת 2024 בפורמולה 2 היא העונה השמינית של אליפות הפורמולה 2 המאורגנת על ידי הפדרציה הבינלאומית לרכב (FIA).
עונת 2025 היא העונה ה-76 של אליפות הפורמולה 1. בעונה מתוכננים להתקיים 24 מרוצים.
לנדו נוריס זכה באליפות הנהגים בפעם הראשונה בקריירה לאחר קרב משולש שהוכרע רק בסיום המרוץ האחרון בעונה.
מקלארן זכתה באליפות היצרנים בפעם השנייה ברציפות.
בתחילת העונה מקלארן שלטה בזכות מכונית עדיפה (מקלארן MCL39) והנצחונות התחלקו בין לנדו נוריס ואוסקר פיאסטרי (בסך הכל: 7 נצחונות כל אחד).
בחצי השנה של העונה מקס ורסטאפן היה הנהג הדומיננטי (הכי הרבה נצחונות במהלך העונה: 8), וכמעט הצליח לסגור את הפער מנוריס, בעוד שפיאסטרי איבד נקודות וירד למקום השלישי.
קבוצת מרצדס סיימה במקום השני כאשר אנדראה קימי אנטונלי סיים כרוקי המצטיין עם 150 נקודות ומקום 7. ללואיס המילטון הייתה עונה מאכזבת בה סיים רק במקום השישי עם 156 נקודות עבור פרארי, מקום אחד מתחת לשארל לקלר.
לואיס המילטון עזב את קבוצת מרצדס אחרי 11 עונות וחתם בפרארי במקומו של קרלוס סאינס.
סאינס עבר לקבוצת ויליאמס לצידו של אלכס אלבון, שהאריך את חוזהו בקבוצה.
ניקו הולקנברג עזב את קבוצת האס ועבר להתחרות עבור קבוצת קיק סאובר, לצידו של גבריאל בורטולטו.
אוליבר ברמן, חבר אקדמיית פרארי לנהגים, חתם בקבוצה.
בהמשך הודיעה הקבוצה על פרידה מקווין מגנוסן בסיום העונה ובמקומו הוחתם אסטבן אוקון.
סרחיו פרס האריך במהלך העונה הקודמת את חוזהו ברד בול בשתי עונות נוספות, אך שוחרר מהקבוצה לאחר סיום העונה.
ליאם לוסון עבר מרייסינג בולס לרד בול, לצידו של ורסטאפן.
יוקי צונודה האריך חוזה בקבוצת הבת לעונה נוספת.
איזק אג'אר, חבר האקדמיה לנהגים של רד בול הוחתם במקומו של לוסון.
פייר גאסלי חתם על חוזה רב שנתי וימשיך להתחרות בקבוצת אלפין.
ג'ק דוהאן, חבר האקדמיה של אלפין שהתחרה באליפות הפורמולה 2, הוחתם באלפין כמחליפו של אסטבן אוקון
פתיחת עונה חלשה של ליאם לוסון ברד בול רייסינג הביאה להחלטה, שהתקבלה אחרי שני מרוצים, להחליף אותו ביוקי צונודה.
לוסון שב לנהוג ברייסינג בולס.
בתחילת חודש מאי הודיע אוליבר אוקס, מנהל קבוצת אלפין, על התפטרותו.
למחרת היום הודיעה הקבוצה על החלפתו של ג'ק דוהאן בפרנקו קולפינטו לחמשת המרוצים הבאים
לוח המרוצים לעונה פורסם בחודש אפריל 2024 וכלל 24 מרוצים
גרנד פרי אוסטרליה שב להיות מרוץ פתיחה העונה לראשונה מאז עונת 2019. גרנד פרי בחריין נדחה לחודש אפריל בשל חודש הרמדאן.
בעונת 2025 ה-FIA הכניסה מספר שינויים בחוקים:
ביטול נקודת הבונוס להקפה המהירה ביותר.
העלאת משקל המינימום של המכונית.
הוספת מערכת קירור לנהג ורגולציה שלה.
רגולציה על האלסטיות של הכנף האחורית, ה-DRS והכנף הקדמית.
במקרה שלא יערך מקצה דירוג (למשל: עקב נסיבות מזג האוויר), סדר הזינוק ייקבע לפי דירוג הנהגים.
רגולציה על זמן האימונים והגדלת מספר אימוני הטירונים ("רוקי'ס") פי 2.
שיטת הניקוד זהה לשיטה שהונהגה בעונה הקודמת.
נקודת הבונוס על הקפה מהירה בוטלה.
עונת 2025 בפורמולה 2 הייתה העונה התשיעית של אליפות הפורמולה 2 המאורגנת על ידי הפדרציה הבינלאומית לרכב (FIA).
לאונרדו פורנרולי זכה באליפות הנהגים.
קבוצת Invicta Racing זכתה באליפות הקבוצתית שנה שנייה ברציפות.
עונת 2026 צפויה להיות העונה ה-77 של אליפות הפורמולה 1. בעונה מתוכננים להתקיים 24 מרוצים.
בעונה צפוי שינוי משמעותי במבנה המכוניות והמנועים.
קבוצת סאובר, שנרכשה על ידי אאודי בשנת 2024 תהפוך להיות קבוצת מפעל של היצרנית הגרמנייה ויצרנית מנועים.
קאדילק מצטרפת לאליפות כקבוצה ה-11 ותעשה שימוש במנועים של קבוצת פרארי.
הונדה תספק מנועים לקבוצת אסטון מרטין במקום לקבוצת רד בול, שתרכוש את המנועים מפורד.
רנו תפסיק לייצר מנועים עבור קבוצת אלפין שתרכוש מנועים מקבוצת מרצדס.
לנדו נוריס, שזכה באליפות הנהגים בעונה הקודמת, בחר להתחרות עם המספר "1" במקום המספר "4".
מקס ורסטאפן, שהתחרה עם המספר בארבע העונות הקודמות, בחר לשנות את המספר איתו התחרה מ-"33" ל-"3", לאחר שקיבל את אישורו של דניאל ריקארדו לעשות שימוש במספר.
קבוצת קאדילק החתימה את ולטרי בוטאס, ששימש כנהג משלים בקבוצת מרצדס, וסרחיו פרס, שלא התחרה בעונה הקודמת, הוחתמו כנהגים של הקבוצה בעונת הבכורה שלה בסבב.
איזק אג'אר עבר מקבוצת רייסינג בולס לרד בול במקומו של יוקי צונודה.
ארביד לינדבלד, חבר בתוכנית פיתוח הנהגים של רד בול הוחתם במקומו של אג'אר.
החוזה עם גרנד פרי אמיליה-רומאניה, שפג בסיום עונת 2025, לא חודש והמרוץ לא נכלל בלוח המרוצים
גרנד פרי ספרד, שהתקיים מאז שנת 1992 בברצלונה, עבר למסלול מדרינג, מסלול רחוב שהוקם במדריד.
המסלול בברצלונה ימשיך לארח מרוץ תחת השם גרנד פרי ברצלונה-קטלוניה.
גרנד פרי אזרבייג'ן יתקיים בשבת ולא ביום ראשון כדי למנוע התנגשות עם אירועי יום הזיכרון לחללי מלחמת נגורנו קרבאך השנייה.
במטרה להפוך את המכוניות למהירות יותר הוקטנו המימדים והמשקל בהשוואה לדור הקודם.
בסיס הגלגלים הוקטן מ-3.6 מטרים ל-3.4 מטרים ורוחב המכונית צומצם מ-2.0 מטרים ל-1.9 מטרים.
המשקל המינימלי הוא 768 ק"ג, הפחתה של 30 ק"ג.
רוחבם של הצמיגים האחוריים קטן ב-30 מילימטר, בעוד הקדמיים קטנו ב-25 מילימטר.
המנועים החדשים כללו ירידה בהיספק של מנוע הבעירה הפנימית מ-560 קילוואט-שעה (כ-760 כ"ס) ל-400 קילוואט-שעה (כ-545 כ"ס).
מנגד, הספק הסוללה החשמלית הוכפל כמעט פי שלושה מ-120 קילוואט-שעה ל-350 קליוואט-שעה.
כח אגירת האנרגיה באמצעות הבלימה הוכפל.
מערכת ה-DRS, שהייתה קיימת בכנף האחרוית של המכוניות בוטלה.
במקומה הוכנה מערכת אווירודינמיקה אקטיבית (AAS) שתאפשר שינוי אוטומטי של מצב הכנפיים בפניות להשגת אפקט הצמדה בפניות (Z-MODE), בעוד שבישורת יופעל מצב שונה (X-MODE) שיסייע בהקטנת ההתנגדות והגברת המהירות.
מבחני קדם העונה היו ההזדמנות הראשונה של הקבוצות לבחון את המכוניות לאחר שינוי התקנות והחלפת המנועים.
ימי המבחן הראשונים התקיימו במסלול בברצלונה בתאריכים 26–30 בינואר.
כל קבוצה יכלה להשתתף במקסימום שלושה ימים, מתוך החמישה.
קבוצת ויליאמס לא לקחה חלק במבחנים עקב עיכוב בפיתוח ובניית המכונית.
אדריאן ניואי החליט לעשות שינויים של הרגע האחרון במכונית של קבוצת אסטון מרטין, דבר שעיכב את הגעתה של המכונית למסלול.
לבסוף השתתפה הקבוצה באימונים ביום חמישי בצהריים וביום שישי.
ימי מבחן נוספים צפויים להתקיים בבחריין בתאריכים 11–13 בפברואר ו-18–20 בפברואר.
הפורמליזם הרוסי הוא אסכולה שיצרה קבוצת תאורטיקנים וסופרים רוסים וסובייטים רבת השפעה וכללה את בוריס אייכנבאום, יורי טיניאנוב, רומן יאקובסון, ולדימיר פרופ וויקטור שקלובסקי שערכו מהפכה בתחום ביקורת הספרות בין 1914 ל-1930.
הפורמליסטים ביקשו לכונן את מדע הספרות כתחום מחקר עצמאי, בעל תכנים ומתודות משל עצמו.
הם טענו כי הספרות נבדלת מתופעות לשוניות אחרות, וגרסו כי על מדע הספרות להתמקד באיתור ובניתוח מאפייניו של הבדל זה.
לפורמליזם הרוסי הייתה השפעה רבה על הוגים כדוגמת מיכאיל בכטין ויורי לוטמן, ועל הזרם הסטרוקטורליסטי.
חברי אסכולה זו נחשבים למכונני תורת הספרות המודרנית.
"הפורמליזם הרוסי" הוא למעשה שם שמאגד בתוכו שתי תנועות שונות: האופויאז (ОПОЯЗ) בסנקט פטרבורג, והחוג הבלשני של מוסקבה.
יתרה מזו, הפורמליסטים לא העמידו דוקטרינה אחידה וקוהרנטית, ומדובר בתנועה מגוונת והטרוגנית.
אף על פי כן, משותפת לפורמליסטים הרוסים ההתעקשות על טבעה האוטונומי והייחודי של השפה הפואטית והפיכתה לאובייקט המחקר של תורת הספרות.
מאמצם העיקרי של הפורמליסטים היה הניסיון להגדיר את התכונות הייחודיות לשפה הפואטית, הן בשירה הן בפרוזה.
התמקדות זו של הפורמליסטים בשפה ובצורות הלשוניות הייחודיות לספרות היא שקנתה להם את הכינוי "פורמליסטים".
כינוי זה הודבק להם על ידי מתנגדיהם המרקסיסטים, והוא מיוחס ללאון טרוצקי.
דוגמה אופיינית לחשיבה הפורמליסטית ניתן למצוא במאמרו המוקדם של ויקטור שקלובסקי, "האמנות כתחבולה".
במאמר זה יצא שקלובסקי נגד ההמשגות המקובלות של הספרות בתקופתו: תפיסת האמנות כחיקוי של המציאות או הגדרתה כביטוי לתפיסת עולמו האישית של המחבר.
על פי הגישה הראשונה, הספרות היא תוצר חברתי ופוליטי, ויש לפרשה לאור התנאים ההיסטוריים שבהם היא נוצרה.
על פי הגישה השנייה, היצירה הספרותית היא ביטוי לרעיונותיו ולרגשותיו של המחבר, שמקבלים ביטוי ספרותי באמצעות תמונות וסמלים.
בשני המקרים הספרות אינה נתפסת כתחום אוטונומי, והיא ניתנת להערכה רק באמצעות כלים היסטוריים, סוציולוגיים, ביוגרפיים או פסיכולוגיים.
כנגד המשגות אלה ביקש שקלובסקי להגדיר מה מייחד את הספרות כספרות.
לשיטתו, הספרות – והאמנות ככלל – היא מערך של תחבולות ומנגנונים שמשמשים את האמן כדי לייצר הזרה.
הפורמליסטים לא הגיעו להסכמה בדבר טבען של התחבולות, האופן שבו הן מופעלות או כיצד יש לנתחן.
אך משותפת להם ההנחה שהשפה הפואטית היא בעלת תכונות מיוחדות, ושמטרתו העיקרית של מדע הספרות הוא לעמוד עליהן ולנתחן.
האסכולה הפורמליסטית בספרות התקיימה בעיקר ברוסיה ועוסקת בחקר הצורה הספרותית.
האסכולה הפורמליסטית רואה בכל יצירה ספרותית סיפור חד פעמי, והיא תמיד משתנה.
על פי האסכולה הפורמליסטית בכל יצירה קיימים שני רבדים: הרובד הקונקרטי-המשתנה והרובד המופשט-הקבוע.
ולדימיר פרופ חוקר מהאסכולה, אשר חקר את המורפולוגיה של המעשייה, טען שכל המעשיות הן בעצם מעשיה אחת, בשני היבטים:
ברובד הקונקרטי-המשתנה קיימות אינסוף דמויות, ואינסוף צורות של אותה דמות.
ברובד המופשט-הקבוע קיים מספר קבוע של תפקידים סיפוריים (הרמה המופשטת והקבועה של הדמויות).
פרופ מבחין בשבעה תפקידים סיפוריים:
ברובד הקונקרטי-המשתנה יתקיימו אינסוף צורות של אירועים.
ברובד המופשט-הקבוע מתקיים מספר מוגבל של "פונקציות סיפוריות".
האירועים שונים אבל ממלאים אותה פונקציה סיפורית.
המעשיות מחברות בין ניגודים (עניים ועשירים, טובים ורעים), ובסופן מתקיימת אחדות הניגודים (בדרך כלל באמצעות חתונה).
המעשיות יתאפיינו בהפרת הסדר והחזרת הסדר.
שיטת המחקר הפורמליסטית הלמה גם את חקר הקולנוע, בהיותו צורת אמנות חדשה דאז המפתחת שפה אמנותית האופיינית לה.
חקר קולנועי פורמליסטי תאם את השאיפה למצוא את ייחודו של הקולנוע.
תאורטיקנים בולטים במחקר הקולנועי הפורמליסטי כמו יורי טיניאנוב וסרגיי אייזנשטיין התנגדו למעורבות של דיסציפלינות אחרות במחקר הקולנועי וניתחו אותו כמערכת סגורה.
תוך ביטול ההבחנה בין תוכן לצורה והמרתם במושגים חומר ותחבולה, ומתוך הנחה כי לחומר אין משמעות עד שתופעל עליו התחבולה, הם הסיטו את הדגש המחקרי אל עבר האופן והצורה הקולנועיים.
כמו כן, התנגדו לתפיסה כמו של התאורטיקן הצרפתי אנדרה באזאן כי משמעות הקולנוע היא לחקות את המציאות, תפיסה שהיא מימטית.
במקביל, התהוותה גם יצירה פורמליסטית בקולנוע.
בנוסף לצורך לגבש שפה ייחודית אשר תפריד את הקולנוע מן האמנויות הקודמות, על רקע המהפכה הבולשביקית שניסתה ליצור מציאות חדשה, נתפסקולנוע אוונגרדי כנאמן לרעיונות המהפכה.
על-כן, קולנוענים פורמלסטיים, כגון סרגיי אייזנשטיין ודג'יגה ורטוב הדגישו במכוון בסרטיהם את האלמנטים הצורניים המבניים של הקולנוע.
אלמנט מרכזי בסרטים פורמליסטים הוא עריכה, מתוך השאיפה ליצור את המשמעות האמנותית לא מן התמונות עצמן אלא מן החיבור ביניהן, קישור שיכול להיות רעיוני ולא מכוון נרטיב.
הקולנוע הפורמליסטי הוא אבן דרך משמעותית בהתפתחות העתידית של הקולנוע המודרניסטי בכלל, של הקולנוע הניסיוני והווידאו-ארט בפרט, ואפילו בהתפתחות תעשיית הפרסומות והקליפים העכשווית.
הזרה – מונח של ויקטור שקלובסקי, שניסה לתאר את תכלית הספרות.
הפונקציה הפואטית – מונח של רומן יאקובסון, שניסה לתאר מהו שימוש פואטי בשפה.
רב מערכות – מונח שהוצע על ידי איתמר אבן-זהר, שפיתח את תיאורית הרב-מערכות, בהשראת עבודותיהם של הפורמליסטים, ובעיקר יורי טיניאנוב ורומן יאקובסון, שביקשו לחלץ את ניתוח המערכות (לשון, ספרות, חברה וכו') מהמודל ההומוגני של הסטרוקטורליזם המוקדם.
הפורמליזם (בעברית: הצרנה) הוא מתודה מתמטית, שמהווה מלבד שיטת עבודה גם פילוסופיה ותפיסה כוללת לגבי מהות המתמטיקה.
הפורמליזם כשיטה מתייחס למערכת המשוואות, הנוסחאות, הסימנים וחוקי ההסקה, שבאמצעותם תורה מתמטית מביעה את הטענות שלה.
לפי שיטה זו, ניתן לתאר אותה על ידי הצרנה שלה (רישומה והצגתה באמצעות סמלים ועצמים של התאוריה) ואז להסיק ממנה מסקנות על ידי הפעלה מכנית של כללי הלוגיקה עליה.
אף שזו אינה דרך פעולה נוחה להוכחת טענות חדשות, היא יעילה כאמצעי לאישוש נכונותן של טענות קיימות (אם ניתן להצרין את ההוכחות הקיימות עבורן), ולחיפוש מכני של הוכחות חדשות (למשל, באמצעות מחשב).
השימוש הידוע ביותר (לקהל הרחב) בהצרנה הוא הצרנת טענות לוגיות לשם ניתוח המבנה והתוקף שלהן.
שיטה זו שימושית במיוחד כדי לטפל בשאלות היגיון במבחנים דוגמת הפסיכומטרי.
לדוגמה, נראה את שאלת ההיגיון הבאה:
"אם יֵרד גשם, רוני ייקח מטרייה." מהי הקביעה השקולה לקביעה הנתונה?
אם לא יֵרד גשם, רוני לא ייקח מטרייה.
אם לא יֵרד גשם, רוני ייקח מטרייה.
אם רוני לא ייקח מטרייה, סימן שלא יֵרד גשם.
התשובה הנכונה היא תשובה 4.
אם נסמן את הביטוי "יֵרד גשם" ב- ואת הביטוי "רוני ייקח מטרייה" ב-, אזי ההצרנה של "אם יֵרד גשם, רוני ייקח מטרייה" היא ( גורר ).
מבחינה לוגית, רק תשובה 4 שקולה להצהרה המקורית, ובפרט, היא היחידה שנובעת ממנה.
את השקילות הנ"ל אפשר לוודא ישירות באמצעות טבלת אמת.
להסברים מפורטים יותר בנושא זה, ראו בערך תחשיב הפסוקים.
ניקח לדוגמה את המשפט: "כל הילדים שותים פטל".
היפוך סדר הטענות: "כל הילדים שותים פטל" ← "כל מי ששותה פטל הוא ילד".
הוספת המילה 'רק' או גריעת המילה 'רק': "כל הילדים שותים פטל" ← "רק הילדים שותים פטל".
הפיכת טענות לשליליות או לחיוביות: "כל הילדים שותים פטל" ← "כל מי שלא ילד לא שותה פטל".
אם עשינו שתיים מהפעולות האלו – המשפט שקול.
עבור הטענה "כל ספרי המדע הוזלו", מצא את הטענה השקולה לה:
כל מה שהוזל הוא ספרי מדע.
כל מה שלא הוזל אינו ספרי מדע.
אם גורר את ו- גורר את , הרי ש- גורר את .
האסכולה הפורמליסטית אימצה את התזה האקסיומטית של דויד הילברט, הטוענת כי המתמטיקה היא הנוסחאות הקונקרטיות עצמן, שהן אוסף עצמים קונקרטיים המהווים 'אותיות', ולא משמעות כלשהי שנייחס לנוסחאות.
כלומר, לעצמי המתמטיקה אין שום משמעות כי הם לא מורים על שום דבר מלבד עצמם.
כדי להשיג מצב כזה, פיתח הילברט שיטה של "הגדרה מקופלת", בה העצמים המתמטיים מוגדרים בשלמות על ידי האקסיומות אותן הם מקיימים .
כאשר הילברט ניגש לנסח את התזה הזאת הוא הושפע מאוד מעמנואל קאנט ומטרתו הייתה להעניק למתמטיקה ולמשפטיה ודאות מוחלטת ושלמות (כלומר: התורה המתמטית מכילה רק את מה שהמתמטיקאי מכניס לתוכה, כך שהוא יכול להכירה באופן שלם ובלתי אמצעי).
על סמך תזה זו פיתח הילברט מפעל שלם, שמטרתו היה לבסס את המתמטיקה במסגרת ההצרנה (פורמליזציה) המלאה שלה וניסוח ריגורוזי ומקיף של האקסיומות העומדות בבסיסה.
תוכנית זאת התגלתה כחסרת תוחלת, אחרי שהלוגיקן האוסטרי קורט גדל הוכיח את משפטי האי-שלמות שלו, שהוכיחו שאי אפשר לנסח תורה אקסיומטית המכילה את האריתמטיקה, שתהיה גם עקבית וגם שלמה (כלומר, שכל טענה ניתן להוכיח או להפריך במסגרת האקסיומות; או במילים אחרות: לא קיים משפט אמיתי שאי-אפשר להוכיח באמצעות האקסיומות).
תגלית זו הנחיתה מכת מוות על התוכנית של הילברט.
אף על פי שהפורמליזם כשל כפילוסופיה יסודית ומקיפה, הוא פרח ביותר כשיטת עבודה וכחלק מהתרבות המתמטית.
פוֹרמוֹסוּס היה האפיפיור בשנים 891–896.
פורמוסוס, שהיה בן 75 בעת בחירתו, היה בעבר הבישוף של פורטו-סנטה רופינה.
בשנת 864 הוא מונה לנציג האפיפיור בבולגריה, על פי בקשתו של בוריס הראשון, שליט בולגריה.
אולם, מבחינת החוק הכנסייתי, הקמתה של המועצה המטרופוליטנית לא הצליחה.
בשנים שלאחר מכן הוא מילא כמה משימות דיפלומטיות עבור האפיפיור.
בשנת 875 ניהל משא ומתן עם קרל הקירח על ההכתרה שלו.
שנה לאחר מכן, האפיפיור יוחנן השמיני הדיח את פורמוסוס מתפקידו, לאחר שפעל בניגוד להוראותיו.
אולם הוא הוחזר לתפקידו כעבור כמה שנים, על ידי האפיפיור מרינוס הראשון, ושימש שוב כיועץ האפיפיור.
ב-6 באוקטובר 891 נבחר פורמוסוס לאפיפיור, בעקבות מותו של מרינוס הראשון.
הוא נאלץ לתמוך בחוסר רצון בהכתרה קיסרית של גידו השלישי, דוכס ספולטו ואף הכתיר את בנו, למברט השני, דוכס ספולטו כקיסר משותף, אולם עד מהרה הוא קרא לסיוע מהמלך הפרנקי ארנולף מקרינתיה.
ארנולף כבש את רומא וב-896 הפך לקיסר עצמו.
בנוסף פורמוסוס הצליח להסתכסך עם האצולה הרומית.
ב-4 באפריל 896 מת פורמוסוס, ובוניפקיוס השישי נבחר לאפיפיור במקומו.
פורמוסוס מפורסם בכך שהוצא מקברו תשעה חודשים לאחר מותו, כדי לעמוד ל"משפט", שנודע מאוחר יותר כ"מועצת הגופה" .
פורמוסוס הואשם בהפרה של חוק הכנסייה, כששימש כבישוף של רומא (האפיפיורות) וגם כבישוף של מחוז אחר.
פורמוסוס שהוצא מקברו, נוקה והולבש בבגדי אפיפיור, הושב על כיסאו, נשפט על ידי האפיפיור סטפנוס השישי (יורשו של בוניפקיוס השישי) ונמצא אשם.
הגופה נמצאה מאוחר יותר על ידי נזיר ולאחר מותו בחנק של סטפנוס השישי, בזמן מהומות כתוצאה ממועצת הגופה, הוחזרה לבזיליקת פטרוס הקדוש.
מירילדס מסיאל מוטה (ידועה בכינוי פורמיגה, נמלה בפורטוגזית; נולדה ב-3 במרץ 1978 בסלבדור שבברזיל) היא כדורגלנית ברזילאית והיחידה אי פעם (גם בקרב שחקני הכדורגל הגברים) ששיחקה בשבעה מונדיאלים.
נכון ל-2019 פורמיגה משחקת בקבוצת פריז סן-ז'רמן הצרפתית, אליה הגיעה בשנת 2017. בעבר היא שיחקה בסאו פאולו (1993-97), בפורטוגזה (1998), בסנטה איזבל (2000-2001), בסנטוס (2002), באינדפנדיינטה (2003) ובקבוצות נוספות.
פורמנט (בעברית: מעצב) הוא שיא בספקטרום התדרים של צליל הנובע מתדרי התהודה של מערכת אקוסטית.
המונח משמש בפונטיקה ובאקוסטיקה לתיאור תדרי התהודה של מיתרי הקול וכלי נגינה.
עם זאת המונח תקף לכל חלל אקוסטי, מאולמות ועד חדרי אמבט.
ניתן לנתח פורמנטים באמצעות ספקטרוגרמות - מיפוי ספקטרום התדרים האקוסטיים כפונקציה של הזמן.
פורמנטים הם מרכיבי התדר המשמעותיים להבנת דיבור ושירה.
למשל, תנועות מוגדרות לפי הפורמנטים העיקריים המרכיבים אותן.
פורמנטים אלה הם הצלילים העיליים האפייניים לפיהם מזהה המאזין את התנועה המדוברת.
הפורמנט בתדר הנמוך יותר נקרא f1 ופורמנטים בתדרים גבוהים יותר יקראו f3 ,f2 וכו'.
בדרך כלל ניתן לזהות את התנועה באופן חד-משמעי לפי שני הפורמנטים הראשונים f1 ו- f2.
ככלל, זכר אנושי בוגר מסוגל לשנות את תדר הפורמנטים שהוא מפיק בתחום של כאלף הרץ, והמרווח בין תדרי הפורמנטים עומד אף הוא על כאלף הרץ.
תדר הצליל היסודי מאפשר לנו לזהות מי הדובר, בעוד שהפורמנטים מאפשרים לנו לזהות מה נאמר.
רוב התנועות מכילות לפחות ארבעה פורמנטים ניתנים להבחנה, ולעיתים אף יותר משישה פורמנטים.
כאשר תדר הצליל היסודי גבוה מתדר הפורמנט של המערכת האקוסטית הנדונה, אובד המידע הנישא על ידי תדרי הפורמנטים.
תופעה זו ניכרת לאוזן כשמאזינים לזמרת סופרן, השרה בתדרים כה גבוהים שקשה לזהות את התנועות שהיא מבטאת.
נמצא כי זמרים מאומנים מבטאים פורמנט ברור בסביבות 3,000 הרץ (2,800-3,400 הרץ) שאינו מופיע בספקטרום התדרים של זמרים לא מאומנים.
פורמנט נוסף זה מאפשר למאזינים להבין את זמרתם גם כאשר הם מלווים על ידי תזמורת.
ניתן לעבוד על הגיית פורמנט זה באמצעות תרגילי פיתוח קול.
בטכניקת שירת צלילים עיליים הזמר שר צליל יסודי נמוך ונעזר בתהודה ליצירת צלילים עיליים היוצרים רושם של שירת מספר צלילים בו-זמנית.
שליטה בפורמנטים היא מרכיב הכרחי בטכניקה זו.
עיצורים סותמים (ובמידה מסוימת גם עיצורים חוככים) משנים את תדר הפורמנטים בתנועות השכנות להן.
עיצורים דו-שפתיים (כמו 'בּ' ו-'פּ') מורידים את תדר הפורמנטים.
לעיצורים אפיים יש בדרך כלל פורמנט נוסף בסביבות 2,500 הרץ.
עיצורים וילוניים (כמו 'ק' ו'ג') מבוטאים על ידי הצמדה רגעית של הלשון לחך הרך, המכונה וילון.
בהתאמה, עיצורים וילוניים אלה מאופיינים בפורמנט שני ושלישי (f3 ו-f2) שתדריהם מתבדרים זה מזה כאשר הלשון נפרדת מהחך הרך.
עיצורים מכתשיים חכיים (כמו 'ט' ו'ד') משנים אף הם את הפורמנטים השכנים להם, אך אופן השינוי תלוי במיקום התנועה.
שינויים בתדרי הפורמנטים של תנועה כפונקציה של הזמן מכונים מעברים פורמנטיים או מעברי מעצבים .
כאמור, בדרך כלל ניתן לזהות תנועה באופן חד-משמעי לפי שני הפורמנטים הראשונים f1 ו- f2. תדרי פורמנטים אלה נקבעים בעיקר על ידי מיקום הלשון: הנמכת הלשון מביאה לעליה בתדר הפורמנט הראשי f1 (תנועות פתוחות) ואילו שליחת הלשון קדימה מביאה לעליה בתדר הפורמנט המשני f2 (תנועות קדמיות).
הטבלה הבאה מסכמת את תדרי הפורמנטים הראשיים המאפיינים תנועות שונות:
פוֹרְמַייקָה (מאנגלית: formica) היא מוצר תעשייתי ושם מסחרי של חומר הנקרא - High Pressure Laminate HPL (בעברית: למינציה בלחץ גבוה), המיועד בעיקר לציפוי משטחים ולוחות.
פורמייקה עשויה מנייר קראפט (נייר אריזה) ספוּג במלמין נוזלי, וכבוש בטמפרטורה גבוהה.
הפורמייקה עשויה לרוב שתי שכבות, כאשר שכבת הבסיס היא בצבע חום כהה והשכבה העליונה צבעונית עם מרקם פני שטח מסוגים שונים.
פורמייקה הומצאה בארצות הברית בשנת 1912 כמבודד חשמלי שיהווה תחליף למיקה ("for mica").
הבקשה לפטנט הוגשה ב-1912 ואושרה ב-1918. פורמייקה היא שם גנרי, שמקורו בשם המסחרי Formica.
ציפוי רהיטים על פלטות חתוכות מראש (פנימי וחיצוני) - הפורמייקה משמשת כחיפוי של מגוון רהיטים ביניהם: משטחי עבודה למטבח, שולחנות, שידות, דלתות וארונות.
ציפוי פלטות בתהליך הייצור (Post Forming) - תהליך זה כולל חימום של הפלטה בטמפרטורות גבוהות (בדרך כלל 160°C מעלות צלזיוס או יותר), על מנת שיהיה אפשר להפוך את שכבת הפורמייקה לגמישה, מה שנותן יתרון בחיפוי פלטות בעלות קצוות מעוגלות.
חיפוי קירות - הפורמייקה משמשת כתחליף לאריחים לחיפוי קירות, עקב עלויותיו הזולות ועמידותו בפני שריטות וחום.
ציפוי ריהוט בחדרים רטובים - הפורמייקה עמידה בפני לחות ורטיבות סטנדרטיים, ובין היתר משמשת כחיפוי ארונות ומדפים בחדרי אמבטיה ומקלחונים.
פורמייקה רב שכבתית – לאלמנטים דקורטיביים.
HPL – פורמייקה מעובה הכבושה בלחץ גבוה (High Pressure Laminate) המשמשת כחומר גלם ללא צורך במצע, משמשת לייצור מחיצות, רהיטים, ציפוי מבנים ועוד.
עובי הלוחות 3 עד 30 מילימטר ואף יותר.
פורמייקה לציפוי חיצוני – כל סוגי גימור פני השטח.
פורמייקה לציפוי פנימי – מבריק, עובי 0.5 מילימטרים.
פורמייקה עמידה בכימיקלים – לרוב פורמייקה מעובה (1 עד 3 מילימטרים) ומיועדת למעבדות ועוד.
פורמוסה (בספרדית: Formosa) היא פרובינציה באזור הגראן צ'אקו בצפון ארגנטינה.
שטחה כ-72 אלף קמ"ר ובשנת 2001 התגוררו בה כ-486 אלף תושבים.
היא גובלת בפרגוואי בצפון ובמזרח, בפרובינציית צ'אקו בדרום ובסלטה במערב.
פורמוסה שוכנת באזור מישורי ונמוך, ורק בחלקה הצפון-מערבי אזורים שגובהם מעל 200 מטר מעל פני הים.
שלושה נהרות מתווים את גבולותיה: הגדול שבהם, פרגוואי, במזרח, ופילקומיו וברמחו שזורמים אליו (בצפון ובדרום, בהתאמה).
בשל היותה מישורית, תוואי הנהרות הזורמים בה משתנים תדיר, והם יוצרים ביצות ולגונות.
במזרח יורדים גשמים במשך כל השנה, וכמות המשקעים השנתית היא כ-1,000 מ"מ.
אזור זה מאופיין ביערות גשם.
במערב הפרובינציה החורף יבש, וכמות המשקעים השנתית היא 600 מ"מ.
משרע הטמפרטורות קיצוני - בימי הקיץ החמים הטמפרטורות עשויות להגיע ל-C° 45 ובלילות הקרים בחורף הן עשויות לרדת ל-C° 0.
בתחומי הפרובינציה פארק לאומי אחד, הפארק הלאומי ריו פילקומאיו, המשתרע על פני כ-477 קמ"ר בסמוך לנהר הפילקומאיו, בצפון-מזרח הפרובינציה.
הפארק מגן על בית הגידול הלח האופייני לאזור, וחיים בו, בין היתר אליגטורים, פומות, קפיבארות, פקארים, שאגנים, זאבי רעמה וננדואים מצויים.
בטרם הגעת הספרדים אכלסו את אזור פורמוסה שבטים שברובם משויכים לבני הגוארני.
האירופאים הראשונים שהגיעו לאזור היו סבסטיאן קבוט ודייגו גרסיה דה מוגר, שסיירו לאורך נהרות הפרנה והפרגוואי ב-1528. בדיעבד, היו אלה קבוט וגרסיה שהעניקו לפרובינציה את שמה, לאחר שכינו את אחד העיקולים בנהר הפרגוואי בשם זה, שפירושו בספרדית הנהוגה אז, "יפה" (כיום נהגית מילה זו "Hermosa").
אף שהגיעו לאזור כבר במאה ה-16, ועל אף קרבתו לאחת הערים החשובות שלהם, אסונסיון, לא יישבו הספרדים את האזור, שנחשב למסוכן בשל ההתנגדות העזה שגילו תושביו הילדים.
יישובים ורדוקסיונים שהוקמו בצ'אקו הסמוכה ננטשו מסיבה זו.
ב-1763 הקים הכומר הישועי האוסטרי מרטין דובריצהופר את היישוב הראשון באזור, רדוקסיון שיועד לאביפונים בסמוך לנהר הפרגוואי, בדרום-מזרח הפרובינציה של ימינו.
עד מהרה הפך הרדוקסיון ליעד להתקפות של שבטי הטובה והמוקובי.
המיסיונרים הספיקו להמיר את דתם של האביפונים ולהטבילם לנצרות, בטרם גורשו מהאימפריה הספרדית ב-1767.
לאורך המאה ה-19 טענו הן ארגנטינה והן פרגוואי לריבונותן באזור, אך אף אחת מהן לא מימשה אותה.
במהלך מלחמת הברית המשולשת (1864–1870), התנהלו באזור כמה מהקרבות בין ארגנטינה לפרגוואי, עד שארגנטינה השתלטה עליו.
ב-1872 כוננה הטריטוריה הלאומית גראן צ'אקו, ובירתה נקבעה בוויה ארחנטינה, עיר שנכבשה מפרגוואי ב-1869 וששמה שונה לרגל המאורע מוויה אוקסידנטל (כיום שמה של העיר הוא ויה הייס).
הטריטוריה כללה את צ'אקו ופורמוסה של ימינו, וכן שטחים שהועברו ב-1876 לפרגוואי, בעקבות הבוררות של רתרפורד הייז.
בין השטחים שהועברו לפרגוואי הייתה גם הבירה, ובמקומה נקבעה פורמוסה, עיירה קטנה שהוקמה בידי הצבא ב-1879, כבירת הטריטוריה.
ב-1884 פוצלה הטריטוריה לשניים, צ'אקו ופורמוסה.
אוכלוסיית קבע ראשונה הגיעה לעיר פורמוסה ב-1885.
ב-15 ביוני 1955 הוכרזה פורמוסה כפרובינציה, אך זמן קצר אחר כך הודח נשיא ארגנטינה חואן דומינגו פרון בהפיכה צבאית, שעיכבה את יישום ההכרזה.
ב-1957 אושרה חוקת הפרובינציה, וב-1958 נבחר מושלהּ הראשון.
בשנת 2001 התגוררו בפורמוסה כ-485 אלף תושבים, כ-77% מהם בערים.
באותה שנה התגוררו כ-210 אלף תושבים בבירה פורמוסה (כ-43% מתושבי הפרובינציה כולה) ובעיר השנייה בגודלה, קלורינדה, התגוררו כ-47 אלף תושבים.
מבחינה מינהלית, מחולקת הפרובינציה לתשעה דפרטמנטוס.
פורמוסה היא מהנחשלות שבפרובינציות ארגנטינה.